किसानों ने मांगों को लेकर डीसी दफ्तर पर दिया धरना
भास्कर संवाददाता | गुरदासपुर
जमहूरीकिसान सभा के सदस्यों ने अपनी मांगों को लेकर डीसी कार्यालय के सामने धरना दिया, जिसकी अध्यक्षता जेई दलबीर सिंह, सुखदेव सिंह, सुखवंत सिंह, प्रकाश सिंह और जगीर सिंह ने की।
धरने में प्रदेश ज्वाइंट सचिव रघुबीर ने कहा कि केंद्र सरकार की नीतियों के कारण किसान आत्महत्याएं कर रहे हंै। देश में 4 लाख किसान आत्महत्याएं कर चुके है। किसानों ने फसलों का लाभप्रद दाम देने, बिजली का निर्विघ्न सप्लाई देने, गेहूं बाहर से मंगवाकर किसानों की फसल खरीदने, गन्ना उत्पादकों को समय पर पर्चियां देकर अदायगी समय पर होने संबंधी, सरहदी किसानों को 10 हजार प्रति एकड़ मुआवजा देने और बासमती अन्य व्यापारिक फसलों के लाभप्रद दाम खरीद निश्चित करवाने के लिए मांगपत्र डीसी के जरिए सरकार को भेजा। जिला सचिव बलविंदर सिंह ने कहा कि पंजाब में नई बनने वाली सरकार से मांगें मनवाने के लिए संघर्ष करने की जरूरत है। इस दौरान अमरीक सिंह, दर्शन सिंह, अवतार सिंह, हरपाल सिंह मौजूद थे।
अपनी मांगों को लेकर नारेबाजी करते जमहूरी किसान सभा के सदस्य।
hin_Deva mai_Deva hin_Deva hin_Deva hin_Deva